શાહરૂખ ખાનની કંપની રેડ ચિલીઝ પર ગેરકાયદેસર બાંધકામ બદલ મુંબઇ મ્યુનિસિપલ કોર્પોરેશને બુલડોઝર ફેરવી દીધું છે. ગુરૂવારે ગોરેગાંવ સ્થિત શાહરૂખની આ ઓફિસ બીએમસી દ્વારા તોડવામાં આવી હતી. બીએમસીની આ કાર્યવાહી અંગે શહરૂખ ખાનની કંપની રેડ ચિલીઝ વીએફએક્સ તરફથી નિવેદન જાહેર કરી કહેવામાં આવ્યું છે કે, અમે આ જગ્યા ખરીદી નહોતી, ભાડે લીધી હતી. જે જગ્યાને તોડવામાં આવી ત્યાં કેન્ટિન હતી અને વર્તમાન સમયમાં તેનો ઉપયોગ નહોતો થઇ રહ્યો. સાથે જ તેમના અધિકૃત નિવેદનમાં એમ પણ કહેવામાં આવ્યું છે કે, અમે આ કાર્યવાહી વિરુદ્ધ સંબંધિત વિભાગ સાથે સંપર્ક કરીશું.